Resolució de 21 de gener de 2016, de finalització de la Reclamació 19/2015
Accés efectiu a la informació sol·licitada, havent passat més de 30 dies des de què es va demanar, després de produir-se silenci administratiu positiu.
L'objecte de la sol·licitud és rebre informació sobre l'estat de tramitació d'un expedient d'obres majors, iniciat el 2012 per la mateixa persona reclamant.
L'Ajuntament incompleix reiteradament l'obligació de resoldre expressament les diverses sol·licituds cursades pel mateix motiu.
Les garanties de la legislació de transparència protegeixen l'efectivitat dels drets d'accés de les persones interessades als expedients administratius reconeguts per la legislació de procediment administratiu.
Dret d'accés a la documentació i dret a ser informat per escrit de l'estat de tramitació del procediment.
No procedeix iniciar el procediment de mediació ja que la resolució favorable extemporània deixa sense objecte la reclamació.
Persona interessada en un procediment, Estat de tramitació del procediment, Resolució extemporània, Ajuntaments, Format d'accés a la informació,
- Primer: Informar a la persona reclamant que l'expedient d'obres sobre el qual ha demanat informació "resta a la seva disposició per fer les consultes que consideri adients, amb respecte a allò establert en la normativa de protecció de dades personals i la reguladora de la transparència administrativa".
- Segon: Nomena la persona que representarà l'Ajuntament en el procediment de mediació.
De conformitat amb la doctrina fixada per aquesta Comissió en la seva resolució de 17 de desembre de 2015, sobre la Reclamació 17/2015 (FJ segon), les persones interessades en un procediment administratiu en tràmit tenen dret a les garanties de procediment i a la reclamació a la GAIP, en relació amb les seves sol·licituds d'informació inclosa a l'expedient corresponent; tanmateix, en virtut de la disposició addicional primera de l'LTAIPBG, en aquests casos " la posició jurídica que correspon a les persones interessades en un procediment administratiu, en relació amb l'accés a la informació pública que l'integra, es defineix no tant pel règim jurídic aplicable al dret d'accés a la informació pública, sinó pels drets de major intensitat d'accés a l'expedient que els reconeix la legislació de procediment administratiu ".
En conseqüència, el dret material aplicable a l'accés d'informació sol·licitada és el que estableixen les lleis 30/1992, de 26 de novembre, de règim jurídic de les administracions públiques i del procediment administratiu comú (LRJPAC), i 26/2010, de 3 d'agost, de règim jurídic i de procediment administració de les administracions públiques de Catalunya.
Aquest dret inclou, a més a més de l'obtenció de còpies i de l'accés als documents que formen l'expedient, rebre informació sobre l'estat de la tramitació del procediment, és a dir, a una explicació sobre la fase de tramitació en què es troba el procediment, sobre els tràmits fets i sobre els pendents, que en definitiva és el que demana la persona sol·licitant.
Per tant, la sol·licitud d'informació de la persona reclamant tenia que haver estat resolta favorablement per l'Ajuntament de La Roca del Vallès des de la primera sol·licitud d'accés.
Sobta que per aconseguir l'efectivitat d'un dret tan clarament afirmat per la legislació de procediment administratiu hagin calgut dos sol·licituds d'accés i una demanda de resposta efectiva a l'Ajuntament, més una reclamació a la GAIP, i és només quan aquesta intervé en el cas que l'Administració municipal manifesta la seva disposició a facilitar l'accés reiteradament sol·licitat.
A més de constituir una mala praxi administrativa, cal recordar que aquesta mena de comportament pot encaixar amb el que els apartats h) i i) de l'article 78.2 LTAIPBG tipifiquen d'infracció greu amb relació al dret d'accés a la informació pública.
En qualsevol cas, després d'un retard tan persistent és especialment obligada la satisfacció immediata i en els termes demanats de la sol·licitud d'informació objecte del present procediment
Sobre la base dels antecedents i fonaments jurídics exposats, el Ple de la GAIP, en la sessió de 21 de gener de 2016, resol: